Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19020

7. D) adatelem Ha a jelentett veszély, üzemeltetési állapot, vagy berendezésekre vonatkozó kikötések, feltételek a megadott idő- és dátum ütemezés szerinti időszakokban lesznek érvényben, a B) és C) adatelemben közölt dátum/idő adatcsoport által meghatározott időpontok között, akkor az ilyen információkat a D) adatelemben kell jelezni. Ha a D) adatelem hossza meghaladná a 200 karaktert, akkor meg kell fontolni annak lehetőségét, hogy az ilyen információról szóló tájékoztatást önálló NOTAM-ban adják ki. Megjegyzés.– A D) adatelem tartalmának egyeztetett, harmonizált meghatározásával kapcsolatos útmutató anyag a Légiforgalmi Tájékoztató Szolgálatok Kézikönyvében (Aeronautical Information Services Manual – Doc 8126) található.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes